जालंधर। इनकम टैक्स डिपार्टममेंट ने पहले फेज में बैंकों में 2.5 लाख से ज्यादा जमा करवाने वालों को नोटिस भेजे थे। अब दूसरे फेज में 5 लाख से ज्यादा की रकम जमा करवाने वालों को नोटिस भेजे जा रहे हैं। नोटिस इनकम टैक्स के बेंगलुरू स्थित सेंटर के आॅर्डर पर निकाले गए हैं। 300 से ज्यादा नोटिस मिलने से लोग परेशान हैं।
वह सीए के पास पहुंच रहे हैं। इन्हें आॅनलाइन कंप्लायंस के लिए कहा गया है। नोटिस मिलने के बाद चार्टर्ड अकाउंटेंट्स के पास लोग पहुंच रहे हैं। कंसल्टेंसी ले रहे हैं कि किस तरह से विभाग को जवाब दें। इस बीच सीए भी बढ़ते वर्कलोड से परेशान हैं। उनका मानना है कि नोटबंदी में जो पैसा लोगों ने बैंक में जमा कराया है, उसकी जानकारी सरकार को हो गई है। अब लोगों के इनकम टैक्स रिटर्न भरने तक समय मिलना चाहिए। जो लोग रिटर्न में जानकारी छिपाएं, उन्हें नोटिस जाना चाहिए। सरकार ने ब्लैक मनी सरेंडर स्कीम लांच कर रखी है, जिसे सफल बनाने को लोगों पर प्रेशर बना रहे हैं।
जिन लोगों ने 8 नवंबर से लेकर 31 दिसंबर के बीच बड़ी रकमें जमा कराई थी, उन्हें नोटिस भेजने का ऐलान सरकार ने किया था। ऐसे 18 लाख नोटिस लोगों को अाने हैं। इसी सिलसिले में जैसे ही जालंधर सिटी में नोटिसों की फ्रीक्वेंसी बढ़ी है।
ताजा नोटिसों में विभाग का कहना है कि बैंकों में जो पैसा जमा हुआ है, उस रकम की जानकारी उसे मिली है। ये पैसा कहां से आया है? इस सवाल का जवाब मांगा है। उधर, लोग सरकार की नीति से परेशान हैं। एक पेट्रोल पंप मालिक ने कहा, नोटबंदी में हमें सरकार ने पुराने नोट लेने की छूट दे रखी थी। ये पैसा आया और हमने खाते में जमा कर दिया।
अब ये पैसा कहां से आया है? ये सवाल हम से कर रहे हैं। वहीं, एक कमोडिटी कारोबारी ने कहा कि जो काम हम उधार कर रहे थे, उसे नोटबंदी के बाद ऑनलाइन स्टार्ट किया है। हमें इनकम टैक्स रिटर्न तो भरने दें, अगर पैसा छिपाते हैं तो नोटिस मिलना जायज है। अभी सरकार सिर्फ पैनिक ही क्रिएट कर रही है।
hin_Deva hin_Deva hin_Deva hin_Deva hin_Deva